Communitas » VBO Nuut en Geïntegreerd
TuisbladTaakspanne VBO Kursusse VBO Nuut en Geïntegreerd
Vir meer inligting oor elke blok, gaan lees gerus hier: VBO-Boekie
Hier is Kommentaar van kursusgangers uit die 2014-groep (wat komende jaar met blokke 4-6 besig sal wees):
Die sertifikaat-kursus kom regtig tot my redding wat 'n paar aspekte van my (een-man)bediening behels: Ons is 'n groep leraars, van uiteenlopende kontekste, wat saam vir drie jaar op reis is. Ons reis nie net in saam deel, worstel, vier en groei nie. Die tafel word elke keer heerlik gedek met uitgesoekte bestanddele van die mees relevante teologiese werke vir ons tyd. Dit is … 'n skeppende proses waarin ons saam groei … hierdie sistematiese bedieningsrelevante reis (is) inderdaad 'n pelgrimstog soos Eugene Peterson se "A long obedience in the same direction." Ek kan nie wag om te sien wat met ons om die volgende draai gaan gebeur nie.
Die drie blokke het vir my as mens persoonlik en as predikant baie beteken. Uiteindelik is van dié kennis ook met gemeenteleiers bespreek en begin implementeer vir die gemeente se rol en taak as gestuurde geloofsgemeenskap… Nuwe paradigma en waagmoed is sleutelwoorde! … Als in als – 'n uiters stimulerende kursus!
Vir 'n ouer predikant met 30 diensjare is hierdie kursus 'n wonderlike inspirering. Dit gee nuwe energie vir die bediening en beteken baie vir jou persoonlike verhouding met die Drie-enige God. Dit is ook verfrissend om van die nuwere dosente by die kweekskool te leer ken! Die saamwees met kollegas wat dit ernstig bedoel met hulle bediening, is die kersie op die koek.
Die kursus is 'n vars nuwe briesie gevul met ou waarhede verpak in opwindende nuwe taal. Die saam-gesels met kollegas wat leef met dieselfde vrae en soeke oor elke dag se gemeente-wees is hoopgewend en so nodig. Die "herleef" van die drie-enige God is die "ultimate" en die terugploeg daarvan in elke gesprek, preek en bybelstudie word ontvang met 'n ongekende dors. Voorwaar vir my 'n voorreg – baie dankie. Dalk 'n "wenk" vir voornemende studente – vat 'n ekstra dag verlof by die kursus om die dag na die kursus êrens te gaan "herkou" oor alles wat jy ontvang het .. sodat dit kan insink en deel kan word van jou menswees.
Kliek hier vir 'n inskrywingsvorm vir JAARGROEP 1 (Blokke 1-3):VBO S1-3 Gevorderde Sertifikaat Jaar 1
Kliek hier vir 'n inskrywingsvorm vir JAARGROEP 2 (Blokke 4-6):VBO S4-6 Gevorderde Sertifikaat Jaar 2
Tags: Bediening, erediens, Geestelike formasie, geestelike leierskap, geïntegreerd, Gemeenskap, Gemeentes, identiteit, Koinonia, konteks, missionêr, modules, nuut, prediking, sentra, Triniteit, VBO